**ЗАПАДНАТА ФИЛОСОФИЯ:**

**ДОКТРИНИ И МИСЛИТЕЛИ (АНТИЧНОСТ И СРЕДНОВЕКОВИЕ)**

**ECTS кредити:** 6

**Седмичен хорариум**: 2 л, 1с

**Форма за проверка на знанията**: писмен изпит

**Семестър**: І

**Статут на дисциплината:** задължителна

**Методическо ръководство**: Катедра „Философия”, Философски Факултет

**Лектор:** Проф. д-р Георги Апостолов

**Е-mail:** g.apstlv@gmail.com

**Анотация:** Курсът обхваща 15 теми, разпределени в 30 академични часа. Те изграждат базисните познания, изискващи се по дисциплината. Дисциплината цели да запознае студентите с главните направления, школи и философи на античната философска мисъл, както и с общото развитие на философската мисъл през Средновековието и Ренесанса.

**Съдържание на учебната дисциплина:** Курсът запознава студентите с главните направления и школи на античната и средновековната философска мисъл, с основните й закономерности. Лекциите се провеждат по университетската традиция *ex kathedra*. Извънаудиторната заетост включва самостоятелната работа на студентите с текстовете, подготовка за конференции, студентски издания и изпит. Тя предполага творческо развитие, подготовка на самостоятелни авторски текстове. Разработена е организация на оценяването, включваща разработка на проблематичен философски текст, комплексни критерии за оценка, условия за допускане до изпит, детайлизирана шестобална система за оценка на знанията**.**

**ИСТОРИЯ НА ИЗТОЧНАТА ФИЛОСОФИЯ**

**ECTS кредити: 4**

**Форма на оценяване:** писмен изпит

**Семестър: I**

**Седмичен хорариум: 2** л

**Статут на дисциплината:** задължителна

**Методическо ръководство:** Катедра „Философски и политически науки”, Философски факултет

**Лектори:** Доц. д-р Антоанета Николова

**E-mail**: anikolova@swu.bg

**Анотация:** Обучението по дисциплината е съсредоточено върху философските идеи на Древен Китай и Индия. Разглежда се както тяхната специфика в сравнение със Западната философия, така и резонанса им със съвременни естественонаучни идеи и търсения в областта на изкуството. Анализира се отношението им към религията и към духовността и се поставя въпросът за мястото им в съвременния свят. Подчертава се практическия характер на древноизточната философия, която е не просто абстрактно теоретическо знание, а преживяно осмисляне на света и действие в съответствие с това разбиране.

**Съдържание на учебната дисциплина:** Специфика на Източната философия; Философският диалог Изток-Запад; Обща характеристика на китайската философия; Особености на китайската натурфилософия; Философски идеи в “Идзин”; Философски идеи в конфуцианството; Философия на даоизма; Обща характеристика на древноиндийската философия; Философски идеи във Ведите и упанишадите; Школата веданта; Школите санкхя и йога; Философски идеи на ранния будизъм; Философия на махаянския будизъм; Философия на китайския будизъм.

**СОЦИАЛНА ФИЛОСОФИЯ**

**(ЧОВЕК И ОБЩЕСТВО)**

**ECTS кредити**: 6

**Форма на оценяване**: писмен изпит

**Семестър**: I.

**Седмичен хорариум**: 2 л + 1 с

**Статут на дисциплината**: задължителна

**Методическо ръководство**: Катедра „Философски и политически науки”, Философски факултет

**Лектор**: Доц. д-р Гергана Попова

**E-mail**: gerp@swu.bg

**Анотация**: Курсът се състои от три модула. Първият модул има историко-философски характер. Разгледани са представите за човека в различни епохи на историята на философията. Във втория модул се разглежда отношението „човек – власт“. В третия модул се анализират ефектите на глобализацията върху съвременните форми на живот.

**Съдържание на учебната дисциплина:** Основни теми: Философска история на отношенията „човек – общество“. Човек и власт. Дисциплинарни пространства и дисциплинарни практики. Човекът в униформа. Елит и меритокрация. Протестиращият човек. Антропология на цифровата революция. Човекът в рисковото общество. Културата на страха. Подвижният човек. Мултикултурното общество.

**КЛАСИЧЕСКА И ПРИЛОЖНА ЕТИКА**

**ECTS кредити**: 6

**Форма на оценяване**: писмен изпит, текущо оценяване

**Семестър:** I

**Седмичен хорариум:** 2 л + 1 с

**Статут на дисциплината:** задължителна

**Методическо ръководство:** Катедра „Философски и политически науки“,

Философски факултет

**Лектори:** доц. Камен Лозев

**Е-mail**: kamenlozev@swu.bg

**Анотация:** Дисциплината “Класическа и приложна етика” изяснява „практическия“ смисъл на философията и има тясна с връзка проблемите за същността на човека, разглеждани във философската антропология. Етическите аспекти на битието са неделима част и от религиозните доктрини, а това предопределя родствената близост на етиката с философия на религията. В историята на философията често се преплитат и решенията на питането за същността на доброто и красивото, т.е. за етическото и естетическото. Всичко това подчертава значимостта на курса по класическа и приложна етика, който трябва да изясни историческото развитие и съвременното състояние на етическите учения.

**Съдържание на учебната дисциплина:** Акцент в курса се поставя върху обусловеността на етиката от социокултурните особености на епохите и емпиричният нанос, който те оставят в ученията за морала. Етическите категории като “добро” и “зло”, “дълг” и “дължимо”, “свобода”, “избор”, “поведение” и т.н., освен с теоретическото си присъствие, се търсят и на нивото на практическата валидност в определени ситуации, които задават и предмета на т.нар. приложна етика.

**ЗАПАДНАТА ФИЛОСОФИЯ: ДОКТРИНИ И МИСЛИТЕЛИ
(ФИЛОСОФИЯ НА НОВОТО ВРЕМЕ И СЪВРЕМЕННА ФИЛОСОФИЯ)**

**ECTS кредити**: 6

**Форма на оценяване**: писмен изпит, текущо оценяване

**Семестър:** II

**Седмичен хорариум:** 2 л + 1 с

**Статут на дисциплината:** задължителна

**Методическо ръководство:** Катедра „Философски и политически науки“,

Философски факултет

**Лектори:** доц. Камен Лозев

**Е-mail**: kamenlozev@swu.bg

**Анотация:** Дисциплината “Западната философия: доктрини и мислители (Философия на Новото време и Съвременна философия)” е замислена като своеобразен синтез на философските направления, школи и учения в един обширен период между Седемнадесети и Двадесети век. Това означава, че тук избирателно се покриват само най-важните мислители, творили в този период. Особен акцент в дисциплината получават философските учения през двадесети век.

**Съдържание на учебната дисциплина:** Тук се разглеждат онтологически, епистемологически, антропологически, морални, социално-политически проблеми в дефинирания по-горе период. Чрез лекциите и семинарните упражнения се цели да се обсъдят и станат достъпни важните текстове на съвременните мислители, да се формира модерна мисловна култура на студентите.

**ЛОГИКА И РЕТОРИКА**

**ECTS кредити:** 6

**Седмичен хорариум:** 2 л + 1 с

**Форма на оценяване:** изпит

**Статут на дисциплината:** задължителна

**Семестър:** II

**Методическо ръководство:** Катедра „Философски и политически науки”,

Философски факултет

**Лектор:** Доц. д-р Гергана Дянкова,

**E-mail**: diankova\_g@swu.bg

**Анотация:** Учебният курс е насочен към открояване на същностните аспекти, които обединяват логиката и реториката в контекста на ораторските аргументативни практики. На студентите се предоставят общотеоретични знания и възможности за овладяване на практически умения при постигане на ефективно въздействие, свързани както с личностната, така и с професионалната култура в процеса на словесната комуникация. В лекционния курс се разкриват основни теоретични концепции за реториката; комуникативните аспекти на убеждаващото въздействие; основни детерминанти на убеждаващата комуникация, интерпретират се ефектите на аргументация и манипулация в убеждаващия акт. В семинарните упражнения подробно се разглеждат видовете реторически изяви, видовете съпротива и аргументация в ораторското изкуство. Извеждат са различни реторически модели като под основен акцент е поставено умението за логично и целенасочено провеждане на словесна действеност.

**Съдържание на учебната дисциплина**: Основни концепции за логиката и реториката в диадата «наука и изкуство», Убеждаването като комуникационен ефект, Основни компоненти и стадиалност в реторическата изява, Специфични характеристики и структурни компоненти на ораторската изява, Теория на съпротивата и Теория на аргументацията, Логическа заблуда в логиката и реториката, Органичност и нормативност в реторическата словесна изява, Техники за убеждаващо въздействие.

**ФИЛОСОФИЯ НА ПОЛИТИКАТА**

**ECTS кредити:** 6

**Форма на оценяване:** писмен изпит

**Семестър:** II

**Седмичен хорариум:** 2 л, 1 с

**Статут на дисциплината:** задължителна

**Методическо ръководство:** Катедра „Философски и политически науки“,

Философски Факултет

**Лектори:** Проф. д-р Б. Манов

**E-mail:** [bmanov@swu.bg](http://mce_host/bmanov%40swu.bg)

**Анотация:** Учебният курс е съставен от два тематични кръга. В първия се разглеждат основните категории на философия на политиката (власт, насилие, политика, геополитика, свобода, справедливост). Във втория са представени основните политически идеологии.

Магистърският курс използва широка литература в областите на политическата теория и политическата философия за да изгради солидна основа от основа на знания в изучаваната проблемна област. Дисциплината представя различни критични гледни точки и по този начин предоставя академична основа за разбиране на съвременните проблеми и за изследване на алтернативни перспективи пред човешката цивилизация. Базирането на дисциплината в катедрата по философски и политически науки гарантира, че студентите получават обучение по количествени и качествени академични методи за изследване, формиращи практически и теоретични умения, които магистрите да прилагат в професии, осъществяващи промените в съвременния свят.

**Съдържание на учебната дисциплина**: Програмата "Философия на политиката " е разработена, за да допълни и усъвършенства студентското образование, не само задълбочавайки и разширявайки познанията на студентите по философски, социални и политически въпроси, но и укрепвайки техните квалификации за голямо разнообразие от професионални възможности. Целта на изследванията е да се анализират основните философски модели за политическите процеси в съвременността, като поставя акцент едновременно върху теорията и върху практиката: за едно разбиране на света, но също така и за необходимите действия, за да бъде променен към по-добро

Дисциплината ще предостави на студентите солидна основа за анализ на проблемите на философията на политиката. Изследванията в областта на политическата философия ще разширят възможностите за кариера, като същевременно подобрят ефективността на академичната работа или социалния активизъм за устойчивото развитие в глобалния свят.

**ФИЛОСОФСКА АНТРОПОЛОГИЯ**

**ECTS кредити:** 4

**Форма на оценяване:** писмен изпит

**Семестър:** II

**Седмичен хорариум:** 2 л

**Статут на дисциплината:** задължителна

**Методическо ръководство:** Катедра „Философски и политически науки“,

Философски Факултет

**Лектори:** Доц. д-р Майя Георгиева

**E-mail:** maia@swu.bg

**Анотация:** Курсът лекции по "Философска антропология" запознава с философските

представи за човека в историята на философията, както и показва разрез на проблемните области на битието на човека в света в различните измерения на човешкото съществуване.

**Съдържание на учебната дисциплина:** Курсът по “Философска антропология” запознава студентите с философското разбиране на проблемите на човека, както в историята, така и в наши дни с цел практическата ориентация в съвременния свят. В него се излагат основни философски представи и методи за изучаването на човека, както и видовете антропологични концепции, които дават възможност за анализ на съвременните кризисни моменти от живота на човека.

**Човекът и неговото тяло**

**ECTS кредити**: 6

**Форма на оценяване**: писмен изпит

**Семестър**: III

**Седмичен хорариум**: 2 л + 1 с

**Статут на дисциплината**: задължителна

**Методическо ръководство**: Катедра „Философски и политически науки”, Философски факултет

**Лектор**: Доц. д-р Гергана Попова

**E-mail**: gerp@swu.bg

**Анотация**: Човешкото тяло се осмисля като условие и елемент на човешкото битие. Извличат се практически изводи от философското изследване на човешкото тяло.

**Съдържание на учебната дисциплина**: Онтология и история на човешкото тяло. Човешкото съществуване като „крайност“. Тялото като природен и културен феномен. История на сетивата. Болката като екзистенциално събитие. Болест и здраве. Медикализацията. Човешките възрасти. Тяло и техника. Телесни техники. Тяло и мода. Човек и маска. Играещият човек. Артистът и употребата на тялото. Спортът като усилване на тялото. Човекът в рисковото общество. Потребителството. Тяло и власт. Живот и смърт.

**АЗЪТ И ДРУГИЯТ –**

**ИДЕНТИЧНОСТ И МУЛТИКУЛТУРНОСТ В СЪВРЕМЕННОТО ОБЩЕСТВО**

**ECTS кредити**: 6

**Седмичен хорариум:** 2 л, 1 с

**Форма за проверка на знанията:** Писмен изпит

**Семестър:** IІІ

**Статут на дисциплината**: задължителна

**Методическо ръководство:** Катедра “Философски и политически науки”, Философски факултет

**Лектор:** Проф. дсн Валентина Миленкова

**Е-mail:** vmilenkova@swu.bg

**Анотация**: Предмет на курса „Азът и другият – идентичност и мултикултурност в съвременното общество“ са проблемите на различните форми на личностна идентичност в днешната мултикултурна среда, наситена с богатство от трансформации. Акцентира се върху големия потенциал на новите форми на културата, включително комуникационните технологии за разгръщане на личността. Културата моделира човешкото поведение, което е свободно в границите на индивидуалната изява и общностната среда и традиции. Така се осигурява интеграция в определен обществен модел, който носи отпечатъка на миналото и настоящето на социалността. Културата освен това създава личностна и общностна идентичност, които стоят в основата на всяко общуване и развиване. Как се променят тези идентичности? Кои са факторите за промяна? Как в съвременното общество, наситено с богати трансформации протичат промени в общностната и личностна идентичност? Каква е ролята на етноса и етничността за развитието на Аза? Как процесите на глобализация влияят върху Аза и неговото структуриране? Тези и сходни на тези въпроси се разглеждат в рамките на лекциите и семинарите на настоящия курс.

Дисциплината надгражда основните понятийни категории и подходи при изучаването и тълкуването на културните процеси, обвързвайки ги с потенциала на протичащите в обществото личностни процеси и изменения. Представят се нови измерения на плюсовете и минусите на личностната и общностната идентичност и съвременните предизвикателства, свързани с развитието на културата.

Лекционният курс има за цел да развие и надгради базисните теоретични и емпирични знания, нагласи и умения за анализ и аргументиране на развитието на личността и нейното място в културата. Особен акцент ще бъде поставен върху изграждането на самостоятелна и критична аналитична нагласа на студентите към разглежданите теми.

**Съдържание на учебната програма**: Идентичност. Концепции за идентичността. Аз-концепция. Понятие за култура. Културата като морално действие. Типологизация на културата. Културата и личностното развитие. Култура и комуникация. Религията в генезиса на културата и на личността. Екологична култура и личностно поведение. Демократизация на културата и личността. Културни аспекти на глобализацията.

**УСИЛЕНИЯТ ЧОВЕК**

**/ЧОВЕК И ТЕХНИКА/**

**ECTS кредити**: 6

**Форма на оценяване**: писмен изпит, текущо оценяване

**Семестър:** III

**Седмичен хорариум:** 2 л+ 1 с

**Статут на дисциплината:** задължителна

**Методическо ръководство:** Катедра „Философски и политически науки“, Философски факултет

**Лектори:** Доц. д-р Гергана Попова

**Е-mail**: gerp@swu.bg

**Анотация:** Дисциплината включва 30 часа лекции и 15 часа семинари, разпределени в два модула. Първият засяга различни аспекти на модерната представа за себереализацията на човека чрез неговата активност. В него се анализира както сложното отношение на модерния човек към природата, осмисляна като подлежаща на промяна с оглед на извличането на определени практически резултати, така и спецификите на модерния трудов етос. Вторият модул проблематизира някои амбивалентни страни на отношението човек-техника.

**Съдържание на учебната дисциплина:** Появата на човека-машина; Трудът като призвание ­– генеалогията на модерното освещаване на труда; Карл Маркс – трудът като основна човешка дейност; Проблемът за отчуждението; Човешкият труд и трудът на машината; Vitaactiva – трудът, производството, действието; Научно-технологичния светоглед на модерността; Определение на техниката; Науката и техниката във феноменологично-екзистенциалната парадигма; Философията на техниката на Хосе Ортега-и-Гасет; Техниката в епохата на залеза на Запада; Техниката като инструмент за развитие на човешките способности; Техниката и прекрасния нов свят; Биоетични измерения на научно-техническия прогрес; Визиите на трансхуманизма – изкуственият интелект и киборга.

**НАУКА, РЕЛИГИЯ И ЕТИКА**

**/ЗА ИСТИНАТА, БОГА И ДОБРОТО/**

**ECTS кредити**: 5

**Форма на оценяване**: писмен изпит, текущо оценяване

**Семестър:** III

**Седмичен хорариум:** 2 л

**Статут на дисциплината:** задължителна

**Методическо ръководство:** Катедра „Философски и политически науки“,

Философски факултет

**Лектори:** доц. Камен Лозев

**Е-mail**: kamenlozev@swu.bg

**Анотация:** Курсът „Наука, религия, етика /за истината, Бога и доброто/“ се стреми да обедини и обобщи ключови постановки от трите „философии“ – на науката, религията и морала, като представи най-обсъжданите и актуални проблеми, отнасящи се до техните взаимоотношения. Комплексът *наука-религия-морал* е предмет на разглеждане от различни гледни точки, но в курса перспективата е най-вече *историко-философска*, т.е. науката, религията и моралът се схващат като специфични, но много важни сфери на живот на обществото и индивида. Тези сфери формират най-важните компоненти от светогледа на личността и затова хармоничната им свързаност трябва да се разглежда като условие и основа за пълноценен, безконфликтен и изпълнен със смисъл личностен и обществен живот. Редица въпроси са оставени без отговор, дебатите по тях продължават до днес.

**Съдържание на учебната дисциплина:** Лекционното съдържание дава израз на най-горещите и обсъждани днес теми, свързани с границите на приложимост на научно-техническите постижения и тяхната „легитимност“ от гледна точка на етиката и религията. Студентите придобиват знания за същността на науката, религията и етиката и тяхната взаимосвързаност в условията на съвременния свят. Тези знания са необходимата основа за самостоятелно мислене, оценка и при необходимост действие в условията на противоречивост при личностни колизии и публични дебати относно спазването или неспазването на определени етически принципи и религиозни забрани, отнасящи се до приложенията на високотехнологичните постижения, непрестанно променящи средата на живот на човека и обществото като цяло.

**ПРАВАТА НА ЧОВЕКА**

**ECTS кредити**: 5

**Форма на оценяване**: писмен изпит

**Семестър:** IV

**Седмичен хорариум:** 3 л

**Статут на дисциплината:** задължителна

**Методическо ръководство:** Катедра „Философски и политически науки“,

Философски факултет

**Лектори:** Гл. ас д-р Георги Михайлов

**Е-mail**: mihaylov@law.swu.bg

**Анотация:** Темите за правата на човека се характеризират със своята перманентна актуалност. Те се свързват с културата, политиката, нивото на обществено икономическо развитие на обществото, качеството на законодателството, отношението човек- държава и др. Това от своя страна показва необходимостта от изучаване на правата и свободите на човека. Студентите ще формират знания за същността не само на правата и свободите на човека, но и за свързаните с тях задължения, както и спецификата на правната им институционализация.

**Съдържание на учебната дисциплина:** Идеята за права на човека; Понятие за права и свободи на човека; Поколения права на човека; Права на човека и гражданина; Естествени права и позитивно право; Правата на човека в източниците на правото; Европейска конвенция за правата на човека; Европейската конвенция за правата на човека и националното право; Гарантирани права; Право на живот; Забрана за изтезания и нечовешко или унизително отношение; Забрана на робството, принудително подчинение и принудителен или задължителен труд; Право на свобода и сигурност; Право на справедлив съдебен процес; Защита от обратно действие на престъпления и наказания; Право на зачитане на личния и семейния живот, жилището и тайната на кореспонденцията; Свобода на мисълта съвестта и религията; Свобода на изразяване на мнение; Свобода на събранията сдружаване; Право на встъпване в брак и създаване на семейство; Право на ефективни вътрешноправни средства на защита; Право на недискриминация по отношение на защитените от ЕКЗПЧ права; Права на човека и задължения; Дерогация; Ограничаване на права; Съдебна защита на правата на човека; Съд по правата на човека; Защита правата на човека според законодателството на Р България; Престъпления против правата на човека; Биоетика и права на човека.

**Рисковото общество**

**ECTS кредити**: 4

**Форма на оценяване**: писмен изпит

**Семестър**: IV

**Седмичен хорариум**: 2 л + 1 с

**Статут на дисциплината**: задължителна

**Методическо ръководство**: Катедра „Философски и политически науки”, Философски факултет

**Лектор**: Проф. д.н. Лазар Копринаров

**E-mail**: koprinarov@swu.bg

**Анотация**: Анализира се прехода от индустриално към рисково общество. Рисковото общество се интерпретира като неизбежно структурно условие на съвременните форми на индустриализация. Разглеждат се факторите и проявите на рисковото общество.

**Съдържание на учебната дисциплина:** Общество и природа. Преходът от индустриално към рисково общество. Опасности и рискове. Рискът като историческо понятие. Разпределение на рисковете. Глобалните заплахи. Епохата на скоростта. Мобилният човек. Магическото мислене. Културата на страха. Рефлексивната модернизация. Науката: начина на употреба. Информационният взрив. Хибридизацията на човека. Болест и здраве. Норма, разум и безумие. Рисковото общество: сценарии на възможното бъдеще.

**ФИЛОСОФИЯ НА ВИРТУАЛНАТА РЕАЛНОСТ**

**ECTS кредити**: 4

**Форма на оценяване**: писмен изпит, текущо оценяване

**Семестър:** I

**Седмичен хорариум:** 2 л

**Статут на дисциплината:** избираема

**Методическо ръководство:** Катедра „Философски и политически науки“,

Философски факултет

**Лектор:** Доц. д-р Гергана Попова

**Е**-**mail**: gerp@swu.bg

**Анотация:**Курсът включва 30 часа лекции, в които прави опит да даде релевантни дефиниции на понятието „виртуална реалност“, да проследи различни аспекти на опозицията виртуално-реално и да анализира последствията върху човека, предизвикани от пребиваването му във виртуалната реалност. В него се разглеждат също понятията: дигитално и комуникационно общество, киберреалност, симулация и симулакрум.

**Съдържание на учебната дисциплина:** Понятията «виртуално» и виртуална реалност; Антропологическа амбивалентност на виртуалната реалност; Потъването във виртуалното – социалните мрежи, компютърните игри; Понятието комуникационно общество; Политика, виртуално и реално в комуникационното общество; Отношението виртуално-реално в религиите; Виртуалната природа на изкуството; Дигиталните технологии и изобразителното изкуство; Символът като виртуален обект; Понятието „симулакрум” в епохата на виртуалната реалност; Темата за симулацията в литературата и киното; Човекът-симулакрум; Философия на виртуалната реалност, постмодерното общество и глобализирания свят.

**ФИЛОСОФИЯ И ХУДОЖЕСТВЕНА ЛИТЕРАТУРА**

**ECTS кредити**: 4

**Форма на оценяване**: писмен изпит

**Семестър**: І

**Седмичен хорариум**: 2 л

**Статут на дисциплината**: избираема

**Методическо ръководство**: Катедра „Философски и политически науки”

**Факултет:** Философски факултет

**Лектори**: Гл. ас. д-р Нина Илиева

**E-mail**: ninail@swu.bg

**Анотация**: Учебната дисциплина *Философия и художествена литература* цели да тематизира родствената близост на философската проблематика със света на изкуството, което ще трябва да се окаже благодатна почва за осмислянето от студентите на усвоени професионални знания и умения в една значима сфера на обществения живот – художествеността. Проблематиката на литературните произведения е многообразна, което е обяснимо с факта, че творците избират различни посоки, но във всички времена авторският интерес е провокиран от философски въпроси: за смисъла и ценността на човешкия живот, за природата на човека, за доброто и злото, за красивото, за свободата.

**Съдържание на учебната дисциплина**: Изследването на литературния текст ще се движи в посока на разкриване на вътрешната му противоречивост, скритите и незабележими, не само за „не изкушени“ читатели, но и понякога за самия автор „остатъчни“, „скрити“ смисли. Светът винаги е бил обект за обяснение, но се е смятало, че за тази цел е нужно да се открие само истинатa, която да разгадае конкретните феномени. Съвременнатa действителност обаче, ражда богатство от знaчения, както на тяхното изразяване, така и на тяхното интерпретиране. Съдържанието на учебната програма ще насочва към изграждане на концептуален израз на принципа на „поетическото мислене“, заложен в основата на т.нар. „постмодерна чувствителност“ като специфична форма на светоотношение и съответстващия й способ на теоретическа рефлексия. Именно постмодерната чувствителност утвърждава значимостта на литературното мислене и неговите жанрови форми за всеки тип знание.

**ЖИВОТът В ХАРМОНИЯ С ПРИРОДАТА**

**ECTSкредити:** 4

**Форма на оценяване:** писмен изпит

**Семестър:** I

**Седмичен хорариум:** 2л

**Статут на дисциплината:** избираема

**Методическо ръководство:** Катедра „Философски и политически науки”,

Философски факултет

**Лектори:** Доц. д-р Антоанета Николова

**E-mail**: anikolova@swu.bg

**Анотация:** Обучението по дисциплината представя древни и съвременни идеи за живот в хармония с природата, тръгвайки от предпоставката за близост между идеите на съвременната наука и древната мъдрост.

**Съдържание на учебната дисциплина:** Разбирането за природата в източните и западните култури; Магично-митично разбиране за природата; Човекът и ритуалите като начин за външно и вътрешно хармонизиране; Екологичен смисъл на календарните системи; Човекът и времето; Човекът и пространството; Единство на микро и макрокосмос според източната мисъл; Постигане на вътрешна хармония според индийската мисъл; Човекът в динамичната вселена: виждането на китайската мисъл; Човекът и природата като Божии творения; Измерения на хармонията в западната мисъл; Човек и природа в поезията; Единство с природата според холистичното мислене; Ню-ейдж идеи за хармония с природата; Принципи на дълбинната екология; Устойчиво развитие и процъфтяване.

**СОЦИАЛНАТА ПРОМЯНА**

**ECTS кредити**: 4

**Форма на оценяване**: писмен изпит, текущо оценяване

**Семестър:** I

**Седмичен хорариум:** 2 л

**Статут на дисциплината:** избираема

**Методическо ръководство:** Катедра „Философски и политически науки“,

Философски факултет

**Лектори:** Доц. д-р Гергана Попова

**Е-mail**: gerp@swu.bg

**Анотация:** Курсът включва 30 часа лекции, в които прави опит да даде релевантни дефиниции на понятието „социална промяна“, да представи най-значимите модели на социална промяна и да анализира проблемите, до които води този процес. В него се разглеждат понятията: традиционно и модерно общество, тоталитаризъм и демокрация, модерно – постмодерно общество и се проследяват преходите от една обществена система към друга.

**Съдържание на учебната дисциплина:** Понятието „социална промяна“; Социално действие, социална дейност, смисъл; Основни модели на преход; Понятието „еволюция“. Еволюционни теории за развитието на обществата; Циклични теории за историята - Освалд Шпенглер, Арнолд Тойнби; Карл Маркс – диалектическият материализъм и революционната промяна; Характеристики на традиционното и модерно общество; Проблеми при прехода към модерно общество; Концепцията за историческите кризи на Хосе Ортега-и-Гасет; Алвин Тофлър - трите вълни; Аспекти на прехода модерно-постмодерно общество; Социалната промяна и глобализирания свят; Тоталитаризъм и демокрация. Българският комунизъм; Социалната промяна в България при прехода от тоталитаризъм към демокрация.

**ИСТОРИЯ НА СТОПАНСКИТЕ СИСТЕМИ**

**ECTS кредити**: 4

**Седмичен хорариум:** 2 л

**Статут на дисциплината**: избираема

**Форма за проверка на знанията:** Писмен изпит

**Семестър:** II

**Методическо ръководство:** Катедра “Философски и политически науки”, Философски факултет

**Лектор:** Проф. д-р Мария Кичева

**Е-mail:** mkicheva@swu.bg

**Анотация:** Целта на курса е да въведе студентите в основните проблеми на стопанското развитие на Света и България от Древността до наши дни, като се акцентира главно на формирането и развитието на различните стопански системи във времето и пространството. В процеса на обучение се изясняват онези важни особености в развитието на различните стопански системи, които дават възможност да се осмислят задълбочено различните структури и организация на тези системи, залегнали и в тяхната съвременна структура и организация. В този контекст на общото световно стопанско развитие през вековете да се анализира мястото на българското стопанско развитие.

**Съдържание на учебната програма**: Научен подход към изучаването на стопанските системи. Основни стопански системи в Древността. Гръко-римското пазарна стопанска система в Античността. Стопанските системи през Средновековието. Генералната трансформация в Западна Европа – характер и параметри. Индустриалният преврат и индустриализацията в Западна Европа и Северна Америка (края на ХVІІІ-ХІХ в.)Формирането на модерни пазарни отношения в българските земи през Възраждането. Българската стопанска система от Освобождението до войните (1878-1912 г.). Концентрацията на производството и капиталите в развитите индустриални държави в края на ХІХ и първите десетилетия на ХХ в. Световните стопански системи след Първата световна война. Тоталитарните икономически системи между двете световни войни – сравнителна характеристика. Световните стопански системи през 30-те години на ХХ в. Основни тенденции. Западните индустриални държави и Япония в следвоенните икономически отношения. “Социалистическият лагер” – източният полюс.

**КОНФЛИКТОЛОГИЯ**

**/ПОСТАВЯНЕ И РЕШАВАНЕ НА ПРОБЛЕМИ/**

**ECTS кредити:** 4

**Седмичен хорариум:** 2 л

**Статут на дисциплината**: избираема

**Форма запроверка на знанията:** писмен изпит и текуща оценка

**Семестър**: ІІ

**Методическо ръководство**: Катедра “Философски и политически науки”, Философски факултет
**Лектор:** Доц. д-р Николай Попов

**Е\_mail**: npopovilir@law.swu.bg;

**Анотация:** Основната цел на обучението по тази дисциплина е да даде знание за конфликтологията. Тя включва изучаването на основните теоретически виждания, понятия и механизми по повод разрешаването на конфликти.

**Съдържание на курса:** Разбиране и анализ на конфликта. Разрешаване на конфликти. Преговори и конфликти. Въведение в мирните операции. Основни моменти от мирните операции на ООН. Сигурност на човека при интервенции след края на конфликта. Изграждане на мир и политическа система. Управление на кризи в политическия процес. Икономика и конфликти. Междукултурен, етнически и социален конфликт и управление на многообразието.

**АРГУМЕНТАЦИЯ И КРИТИЧЕСКО МИСЛЕНЕ**

**ECTS кредити:** 4

**Седмичен хорариум:** 2 л

**Форма за проверка на знанията:** Писмен изпит итекуща оценка

**Семестър:** ІI

**Методическо ръководство:** Катедра „Философски и политически науки”, Философски Факултет

**Лектор:** Гл. асистент, д-р Силвия Кръстева

**Е-mail:** silvia\_kristeva@mail.orbitel.bg

**Анотация:** Курсът обхваща 15 теми, разпределени в 30 ака­демични часа. Те изграждат базисните познания, изискващи се по дисциплината Аргументация и критическо мислене. *Целта* е студентите да се запознаят с основните системи на аргументация в хода на изграждането на теоретическото мислене, като така придобият общия поглед към богатството и резултатите на най-значимите конструкции и открития в историята на философското критическо мислене. Да усвоят елементите и правилата на организацията на аргументацията и доказателството: как да формулират тезис и да подбират и конструират неговите аргументи. Да проектират ситуацията и основните техники за провеждане на аргументация и то с оглед на прагматиката на аргументирането – съобразно особеностите на опонентите, на средата или на публиката, както и на самите цели на демонстрацията като реч, дискусия или презентация.

**Съдържание на учебната дисциплина:** В хода на лекциите се въвежда панорамата на историята и развитието на мисленето през класическите и най-ярки философски системи. Разглеждат се новаторските методи на Сократ и Аристотел, методическото съмнение на Декарт, основите на критическата теория на познанието при Хюм и Кант, на теорията на дискурса на Ю. Хабермас. Същевременно се въвежда теорията на аргументацията и доказателството. Формулират се правила и видове на аргументирането при дискусията и презентацията, особености на процеса на аргументацията и зачитането на моралния кодекс на междуличностния обмен на аргументи. В аспекта на критическото мислене се поставят измеренията и на иновационното философско моделиране на тези и проблемни решения, винаги в открито, евристично отношение към хоризонта на непрестанно развиващата се човешка рационалност.

**РАБОТА С ТЕКСТОВЕ**

**/ТЕКСТ, КОНТЕКСТ, РАЗБИРАНЕ/**

**ECTS кредити:** 4

**Седмичен хорариум:** 2 л

**Статут на дисциплината:** избираема

**Форма за проверка на знанията:** писмен изпит и текуща оценка

**Семестър:** ІI

**Методическо ръководство:** Катедра „Философски и политически науки”, Философски Факултет

**Лектор:** Гл. асистент д-р Атанаска Чолакова

**Анотация:** Курсът обхваща 15 теми, разпределени в 30 ака­демични часа. Те изграждат базисните познания, изискващи се по дисциплината Работа с текстове. ***Целта*** е да се задълбочат познанията на студентите в областта херменевтиката, както и общият историко философски контекст, в който се осъществява релацията межди автор – текст. Общата насока на курса следва теоретичния проблематичен контекст на специалността, както и специфичната и практическа насока. Така основна задача на студентите ще бъде запознаването с диферентни видове философски текстове, както и писането на философски текст.

**Съдържание на учебната дисциплина:** В лекциите се засягат най-общо историкофилософският генезис на херменевтичните идеи от Античността до съвременното основополагащо разбиране за херменевтиката като самостоятелно направление във философската наука. Очертават се отликите на диферентните видове текстове, както и се експлицира спецификата на систематичното философстване (Аристотел, Лайбниц-Волф, Немската класическа философия) и неговата алтернатива – афористично-диалогичната форма (Хераклит, Платон, Ирационалното философстване от XIX век – Ницше, Киркегор) и др. Целта на курса е студентите да усвоят теоретично генезиса на философския текст, както и да съумеят практически да приложат тези знания в сътворяването на собствен проблематичен текст.

**Технология на обучението и оценяване:** Лекциите се провеждат по университетската традиция *ex kathedra*. Извънаудиторната заетост включва самостоятелната работа на студентите с текстовете, подготовка за конференции, студентски издания и изпит. Тя предполага творческо развитие, подготовка на самостоятелни авторски текстове. Разработена е организация на оценяването, включваща разработка на проблематичен философски текст, комплексни критерии за оценка, условия за допускане до изпит, детайлизирана шестобална система за оценка на знанията**.**

**БИОЕТИКА**

**ECTS кредити**: 4

**Форма на оценяване**: писмен изпит, текущо оценяване

**Семестър:** III

**Седмичен хорариум:** 2 л

**Статут на дисциплината:** избираема

**Методическо ръководство:** Катедра „Философски и политически науки“,

Философски факултет

**Лектори:** Доц. Камен Лозев

**Е-mail**: kamenlozev@swu.bg

**Анотация:** Курсът „Биоетика“ е посветен на етическите проблеми, поставени най-вече от развитието на биологията, медицината и по-общо науките за живота с технологичните им приложения в здравеопазването. Предмет на внимание в лекциите са неизбежните етически колизии свързани с отношенията пациент-лекар, опазването на тайната в лечебната практика, границите на приложимост на биотехнологиите, информираното съгласие при участие в изследвания, разпределението на ресурсите в социалното здравеопазване и др.

**Съдържание на учебната дисциплина:** Курсът е ориентиран към най-обсъжданите и актуални проблеми, отнасящи се до взаимоотношенията наука – морал в областта на медицината и здравеопазването. Комплексът от морални сблъсъци се разглежда най-вече от аналитична и оценъчна гледна точка, като се въвличат основните принципи на професионалния морал и кодексите на поведение в медицината. Очертават се спецификите на науките за живота, като се търсят границите на приложимост на био-технологичните постижения в индивидуалния и обществен живот, както и тяхната „легитимност“ от една по-обща етическа гледна точка.

**ИСТОРИЯ И НАЦИОНАЛНА ИДЕНТИЧНОСТ**

**ECTS кредити:** 4

**Седмичен хорариум:** 2л

**Статут на дисциплината**: избираема

**Форма за проверка на знанията:** писмен изпит и текуща оценка

**Семестър:** III

**Методическо ръководство:** Катедра „Философски и политически науки“,

Философски факултет

**Лектор:** Доц. д-р Стефан Дечев

**E-mail**: stdetchev@yahoo.com

**Анотация:** През последния четвърт век политиките на колективната национална памет се наложиха като плодотворно поле на интердисциплинарни изследвания. Те разглеждат производството на смисъл за миналото, конструирането и реконструирането му с оглед службата му на новите генерации; непрекъснатото оспорване на колективния спомен; селективния характер на паметта и забравата на историята; измислянето на история; връзката между политиката на настоящето и оформянето на представите за миналото. Настоящият курс ще започне с теоретично въведение свързано с основните проблеми отнасящи се до политиките спрямо историята с оглед на националната идентичност, като въведе и понятия и проблематика свързани с история и спомен; колективност на спомена; паметта на нацията; националното съзнание и националната идея; ролята на историографията и фолклора за паметта; връзката между традицията и паметта. Курсът ще продължи с някои случаи от европейската и българската история станали вече христоматийни по отношение на политиките спрямо историята и формирането на националната идентичност.

**Съдържание на учебната дисциплина:** Политика, история и памет; Места на паметта; История и национална идентичност в Румъния, Унгария и Словакия – Честването на Революцията от 1848 г. през 1998 г.; Паметта за първоначалата и националната идентичност (между славяни, българи и траки); Батак 1876 г. и политики на паметта; „Създаването” на националния герой Васил Левски; Стамболов след Стамболов – „Животът” на един революционер, политик и държавник (1895-2011 г.); Български национални и официални празници – история и памет; Българското всекидневие и места на паметта

**ФИЛОСОФИЯ НА ЕРОСА**

**(ПАРТНЬОРСТВО, ДРУЖБА, ЛЮБОВ)**

**ECTS кредити**: 4

**Форма на оценяване**: писмен изпит, текущо оценяване

**Семестър:** IІІ

**Седмичен хорариум:** 2 л

**Статут на дисциплината:** избираема

**Методическо ръководство:** Катедра „Философски и политически науки“,

Философски факултет

**Лектори:** Доц. д-р Гергана Попова

**Е-mail**: gerp@swu.bg

**Анотация:** Курсът включва 30 часа лекции, в които прави опит да представи различни аспекти на любовта, приятелството и сексуалността в европейската история. На първо място се разглеждат представите за любовта и приятелството в домодерната епоха. По-нататък специален акцент се поставя върху третирането на любовта през модерната епоха. Анализирани са някои значими модерни хуманитарни изследвания върху тялото, пола и сексуалността. Курсът завършва с представянето на спецификите в отношението към приятелството, любовта и еротиката във времето на българския социализъм.

**Съдържание на учебната дисциплина:** Любов и приятелство в древна Гърция, Еросът във философията на Платон. Ролята на жените в идеалната държава. Мястото на жените в живота на полиса според Аристотел. Отношението частно-публично пространство. Християнското мислене и разграничението «ерос» - «агапе». Куртоазната любов. Психоанализата на Фройд и „коперниканския обрат“ в представите за човека. Понятията „ерос“ и „либидо“. Възгледи за детската сексуалност. Фройдо-марксизмът иконцепцията за репресираната в индустриалното общество сексуалност. Приравняването на сексуално и политическо освобождение от страна на Херберт Маркузе. Ерих Фром и възгледът му за отношението между продуктивния живот, позитивната свобода и любовта. Мишел Фуко: раждането и употребата на дисциплинираното тяло през модерността. Сексуалността, тялото-машина и тялото-вид. Критика на „репресивната хипотеза”. Жизнерадостният аскетизъм” в представите за любовта и еротиката в социалистическа България. Преодоляването на пола през първото десетилетие след Девети септември 1944 г. в България и по-късният социалистическия култ към репродуктивната сексуалност. Техники, насочени към репресиране и дисциплиниране на младежката сексуалност в първите две десетилетия от установяването на социалистическата власт в България.

**ИНТЕРНЕТ-КОМУНИКАЦИИ И ДЕЙСТВИЕ**

**В СЪВРЕМЕННИЯ СВЯТ**

**ECTS кредити:** 4

**Форма на оценяване:** писмен изпит

**Семестър:** IІІ

**Седмичен хорариум:** 2л

**Статут на дисциплината:** избираема

**Методическо ръководство:** Катедра „Философски и политически науки”,

Философски факултет

**Лектори:** Доц. д-р Татяна Шопова

**E-mail**: tansha@swu.bg

**Анотация:** Актуалността на лекционния курс е обусловена от открояването на Интернет като важен етап в информационните преобразувания. В съвременните условия на внедряване на ИКТ в живота и работата на човека се очертава нова ситуация, която го поставя пред други,различни от традиционните разбирания, приоритети. Нараства ролята на творческите и интелектуалните способности на човека. Лекционният курс цели да разкрие основните методологически и общотеоретични проблеми, свързани с формирането на световната компютърна мрежа (Интернет). В курса се очертава спецификата на Интернет като средство за комуникация, характерните особености на интернет комуникацията, в която участниците влизат в нови, непознати досега комуникационни взаимоотношения.

**Съдържание на учебната дисциплина:** Европа във века на Интернет. Обществото на знанието - източник на развитие; Поява и развитие на глобалната мрежа; Специфика и основни характеристики на интернет комуникацията; Интернет, нови медии, нови възможности; Социалните мрежи; Фейсбук като средство за социална комуникация; Безопасността в Мрежата; Интернет и културното наследство на Европа; Виртуалният музей; Е-библиотеки; Новите информационни и комуникационни технологии в образованието на 21 век; Проблеми на регулирането и саморегулирането на Мрежата.

**СВОБОДА И ОТГОВОРНОСТ**

**ECTS кредити:** 4

**Форма на оценяване:** писмен изпит

**Семестър:** III

**Седмичен хорариум:** 2л

**Статут на дисциплината:** избираема

**Методическо ръководство:** Катедра „Философски и политически науки”

Факултет „Философски факултет“

**Лектори:** Доц. д-р Антоанета Николова

**E-mail**: anikolova@swu.bg

**Анотация:** Обучението по дисциплината “Свобода и отговорност” представя смисъла и взаимната връзка на две базови етико-философски понятия, като акцентира върху тяхното осмисляне и практическо приложение на различни нива: духовно, гносеологическо, онтологическо, аксиологично, икономическо, политическо, представяйки както техни западни, така и източни интерпретации. Обръща се специално внимание на съотношението в тяхната индивидуална, групова и обществена приложимост и значимост.

**Съдържание на учебната дисциплина:** Що е свобода и отговорност. Подходи към темата; Митологични и религиозни предпоставки в разбирането за свободата и отговорността, Източен и Западен прочит; Предопределеност и съдба в митологично-религиозния контекст на Древна Гърция; Свобода и отговорност в християнството; Индуизъм: кармата – предопределеност и свобода; Свобода и отговорност в будизма; Свобода и отговорност в древната философска мисъл: Гърция, Индия и Китай; Личност и активност; Свобода, необходимост, причинност; Проблемът за свободната воля; Свободата като смисъл на съществуването; Двата вида свобода; Творческата свобода; Свобода и отговорност в съвременния свят.

**СОЦИАЛНАТА СПРАВЕДЛИВОСТ
/ПРАВО, СВОБОДА, РАВЕНСТВО/**

**ECTS кредити:** 3

**Седмичен хорариум**: 2 л

**Статут на дисциплината:** избираема

**Форма за проверка на знанията**: Писмен изпит

**Семестър:** IV

**Методическо ръководство:** Катедра “Философски и политически науки”, Философски факултет

**Лектор:** Проф. д-р Борис Манов

**Е-mail:** [bmanov@swu.bg](http://mce_host/bmanov%40swu.bg)

**Анотация:** Лекционният курс “Социална справедливост /право, свобода, равенство/” изследва възможностите за справедливо разпределение на благата, ползите и тежестите в обществото. Тя също така анализира връзките между идеалите на справедливостта, реалностите на несправедливостта и практическите политологични решения, които помагат за преодоляване на различията между тях, поставяйки въпросите за значението и причините за несправедливостта и движенията за социална промяна в основата на учебната програма. Магистърският курс използва широка литература в областите на политическата социология, социалните движения и политическата философия за да изгради социологическа основа на знания и умения в областта на социалните ценности и социалните промени. В един свят в криза, свят, изправен пред огромни социално-политически и екологични предизвикателства, дисциплината "Социална справедливост" предоставя различни критични гледни точки за тези предизвикателства и възможностите за преодоляване на несправедливите и неустойчиви начини на живот, по този начин предоставяйки академична основа за разбиране на нашите проблеми и за изследване на алтернативни перспективи пред човешката цивилизация. Базирането на дисциплината в катедрата по философски и политически науки гарантира, че студентите получават обучение по количествени и качествени академични методи за изследване, формиращи практически и теоретични умения, които магистрите да прилагат в професии, осъществяващи промените в света, в който живеем. В този смисъл програмата не се стреми да насърчава единствено индивидуален подход към проблемите на социалната справедливост, а по-скоро да развива творческото и практическото мислене от различни гледни точки с цел повишаване на равнището на гражданска образованост на студентите.

**Съдържание на учебната програма:** Дефиниция на понятието «социална справедливост». Основоположници и първоначални теории. Справедливост и право. Свободи и отговорности.Теория на либерализма – основни институции и ценности. Представата за свободата и справедливостта. Утилитарни теории и икономически анализ на правото. Комунитарната идея за свободата. Социално неравенство. Социално-политически аспекти на трудовите oтношения. Справедливостта като свойство на политическите системи. Свободи и равенство в бившите „социалистически“ страни и по време на прехода - общо и различно. Достъп до ресурси. Неравенство и разпределение на световното богатство. Пазарна икономика и социална справедливост. Противоречие и съвместимост. Социална справедливост в ерата на глобализацията. Социална справедливост и тероризъм. Етнически мир и миграционни вълни.

**СТРОЕЖЪТ НА ДЪРЖАВАТА**

**ECTS кредити:** 3

**Седмичен хорариум:** 2

**Вид на изпита:** писмен

**Семестър**: ІV

**Статут на дисциплината**: избираема

**Методическо ръководство**: Катедра “Философски и политически науки”

**Лектор**: Доц. д-р Петя Пачкова

**Е-mail:** Pachkova@swu.bg

**Анотация:** Предмет на дисциплината “Строежът на държавата” е въпросът за същността на държавната власт, за съотношението между законодателната, изпълнителната и съдебната власт в съвременната държава. Дисциплината дава фундаментални знания за опознаване на политическата система на обществото.

**Съдържание:** Основна цел на дисциплината е да издигне политическата култура на студентите по Практическа философия, което е необходима основа за „философстването“ и за реалния професионален, граждански и личен живот.

**ПОЛИТИЧЕСКА ПСИХОЛОГИЯ**

**ECTS кредити**: 3

**Форма за проверка на знанията**: Писмен изпит

**Семестър:** IV

**Седмичен хорариум**:

**Статут на дисциплината**: избираема

**Методическо ръководство**: Катедра „Философски и политически науки“,

Философски Факултет

**Лектор:** Доц. д-р Русанка Манчева

**Е-mail:** r.p.mancheva@swu.bg

**Анотация:** Курсът по политическа психология включва основни теми, свързани с разкриване на политическото поведение на хората. Поставя се акцент върху политическото лидерство, политическите партии и политическите взаимодействия между хората. Политическата партия се разглежда като социална група, която възниква, развива се и оказва влияние върху поведението на нейните членове. В рамките на курса се разработва психологичен портрет на политически лидер.  **Съдържание на учебната дисциплина**: Курсът по Политическа психология е структуриран така, че студентите да могат да получат информация за: 1. Предмета и обекта на политическата психология. 2. Научни подходи в политическата психология, обясняващи поведението на хората в различни политически ситуации. 3. Личността като субект на политическите отношения. 4. Структура и формиране на политически нагласи и влиянието им върху поведението на човека. 5. Психология на масовото поведение в политиката. 6. Психология на политическата група. 7. Лидерът в политиката. 8. Психологически похвати в политическото поведение на лидерите. 9. Психология на рационалния политически избор. 10. Политическа социализация. 11. Психологически аспекти на международната политика. 12. Психологически аспекти на тероризма и неговите измерения.

**ЕЛИТ И ЛИДЕРСТВО**

**ECTS кредити:** 3

**Седмичен хорариум:** 2 л

**Вид на изпита:** писмен

**Семестър**: ІV

**Статут на дисциплината**: избираема

**Методическо ръководство**: Катедра “Философски и политически науки”, Философски факултет

**Лектор**: Доц. д-р Петя Пачкова

**Е-mail:** Pachkova@swu.bg

**Анотация:** Предмет на дисциплината “Елит и лидерство” са най-важните въпроси около характера на елита като основна прослойка в обществената структура. Анализират се неговите вътрешни взаимоотношения, структуриране, субординацията между различните видове поделити. Интерпретират се отношенията на елита с неелита, с масите, разпределението на властовите ресурси помежду им. Анализират се основните аспекти на неговото политическо поведение – икономически, политически, културни, психологически. Както легитимните, така и нелегитимните му прояви. Студентите се запознават и със същността на лидера, видовете лидери, неговите взаимоотношения с елита и масите.

**Съдържание:** Основни понятия – класи, касти, елит, неелит. Теории за елита. Видове елити. Политическо поведение на различните видове елити. Възпроизводство и трансформация на елита. Взаимоотношения между елита и неелита. Субординираност на елитите в световен мащаб, доминиращи елити. Съвременен български елит. Същност на лидера. Видове лидери. Нови технологии и лидерство. Лидерство и равенство на половете.

**ПОЛИТИЧЕСКИ УТОПИИ**

**ECTS кредити:** 3

**Седмичен хорариум:** 2 л

**Семестър**: ІV

**Форма запроверка на знанията:** текуща оценка

**Вид на изпита:** писмен

**Статут на дисциплината**: избираема

**Методическо ръководство**: Катедра “Философски и политически науки”, Философски факултет
**Лектор:** Доц. д-р Николай Попов

**Е\_mail**: npopovilir@law.swu.bg;

**Анотация:** Основната цел на обучението по тази дисциплина е да даде знание за същността и социалната роля на политическите утопии, за тяхното място в системата на човешкото познание.

**Съдържание на курса:** Същност и основни характеристики на политиката. Утопията като явление. Исторически предпоставки за възникването на утопиите. Политика и утопии. Икономика и утопии. Екология и утопии. Религии и утопии. Наука и утопии. Антиутопия. Утопии и теории за международни отношения.